สนับสนุนเลือกตั้งนายกองค์การบริหารส่วนตำบลและสมาชิกสภาองค์การบริหารส่วนตำบล  28 พฤศจิกายนนี้
นายประยูร รัตนเสนีย์ อธิบดีกรมส่งเสริมการปกครองท้องถิ่น กล่าวถึงการเตรียมความพร้อมในการจัดเลือกตั้งนายกองค์การบริหารส่วนตำบล และสมาชิกสภาองค์การบริหารส่วนตำบล หลังคณะกรรมการการเลือกตั้ง (กกต.) กำหนดวันเลือกตั้งในวันที่ 28 พฤศจิกายนนี้ ว่า กรมส่งเสริมการปกครองท้องถิ่น ได้แจ้งให้กับองค์การบริหารส่วนตำบล (อบต.) ทุกแห่งกว่า 5,300 แห่ง จัดทำงบประมาณปี 2565 เพื่อเตรียมจัดการเลือกตั้ง โดยงบประมาณในการเลือกตั้งทั้งหมด อบต. จะเป็นผู้ดำเนินการ กรมส่งเสริมการปกครองท้องถิ่น จะเป็นผู้สนับสนุน กกต.จังหวัด อาทิ การตรวจสอบคุณสมบัติของผู้สมัคร การร้องขอจาก อบต.ในการจัดการเลือกตั้ง ส่วนการเลือกตั้งผู้ว่าราชการจังหวัดกรุงเทพมหานคร และนายกเมืองพัทยานั้น ต้องรอให้ที่ประชุมคณะรัฐมนตรี (ครม.) เห็นชอบก่อน